OpenLLM-France/wikimedia huggingface dataset:
# Timoteo Jurado

Timoteo Jurado Aguado [àlies: Medianoche] (Castilblanco, ? - Madrid, 27 d'agost de 1947) fou un guerriller antifranquista, membre del grup dels germans Juan i Jesús Ramiro Benítez, que pertanyia a la 14a Divisió de la Primera Agrupació Guerrillera. El 16 d'octubre 1946, en un tren en Madrid, foren detinguts Crescencio Sánchez Carrasco Pitarra is Eugenio Gómez Román, Motorista, fill del guerriller Jesús Gómez Recio, Quincoces. Timoteo Jurado, que era citat amb ambdós per a intentar anar a França, fou detingut poc després d'aquell dia. Fou jutjat per un tribunal militar en consell de guerra i condemnat a more, i afusellat a Madrid el 26 d'agost 1947 junt amb Eugenio Gómez Román i altres dotze antifranquistes, entre ells diversos membres dels grups urbans de Pedro Sanz Prades, Paco el Catalán.

## Referències

* (francès) Ressenya a losdelasierra.info, amb Licencia Cretive Commons CC-BY-SA-3.0.
* AGUADO SÁNCHEZ, F.: El Maquis en España. Su Historia. Sus Documentos. Editorial: San Martín. Año: 1975-1976. ISBN 84-7140-106-1.
* MORENO GÓMEZ, Francisco.: La resistencia armada contra Franco. Ed. Crítica ISBN 978-84-8432-209-2
# Torrent de Font Coberta

El Torrent de Font Coberta és un corrent fluvial de la comarca de la Selva, que desemboca a la riera d'Osor.

## Referències

* ↑ «Torrent de Font Coberta». Gran Enciclopèdia Catalana. Barcelona: Grup Enciclopèdia Catalana.
* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Torrent de Fontfreda

«Torrent de Fontfreda» té aquests significats:
* Torrent de Fontfreda (Bages), torrent de la comarca del Bages
* Torrent de Fontfreda (Berguedà), torrent de la comarca del Berguedà
* Torrent de Fontfreda (El Rigard), torrent afluent del Rigard, a la comarca del Ripollès.
* Torrent de Fontfreda (Ripollès), torrent afluent de la Riera d'Arçamala, a la comarca del Ripollès
# Tour de Qatar de 2003

El Tour de Qatar de 2003 fou la segona edició del Tour de Qatar. La cursa es disputà en cinc etapes entre el 31 de gener i el 4 de febrer de 2003. Alberto Loddo guanyà la classificació final, així com la dels punts i dels joves. El Team CSC guanyà la dels equips.

## Etapes

| Etapa | Data | Recorregut | Km | Vencedor d'etapa | Líder de la general |
| 1a etapa | 31 de gener | Doha - Doha | 190,0 km | Alberto Loddo | Alberto Loddo |
| 2a etapa | 1 de febrer | Rus Laffan - Doha | 137,0 km | Damien Nazon | Alberto Loddo |
| 3a etapa | 2 de febrer | Camel Race Track - Doha | 187,5 km | Stefan van Dijk | Alberto Loddo |
| 4a etapa | 3 de febrer | Al Wakra - Doha | 151,5 km | Ivan Quaranta | Alberto Loddo |
| 5a etapa | 4 de febrer | Sealine Beach Resort - Doha | 144,0 km | Servais Knaven | Alberto Loddo |

## Classificació general final

| # | Ciclista | Equip | Temps |
| 1 | Alberto Loddo | Lampre-Daikin | 15h 29' 56" |
| 2 | Olaf Pollack | Gerolsteiner | m. t. |
| 3 | Ján Svorada | Lampre-Daikin | + 07" |
| 4 | Lars Michaelsen | Team CSC | m. t. |
| 5 | Damien Nazon | Brioches La Boulangère | + 09" |
| 6 | Julian Dean | Team CSC | + 20" |
| 7 | Aurélien Clerc | Quick Step-Davitamon | + 26" |
| 8 | Léon van Bon | Lotto-Domo | + 28" |
| 9 | Nicolas Jalabert | Team CSC | + 29" |
| 10 | James Vanlandschoot | Vlaanderen-T-Interim | + 30" |

## Enllaços externs

* Web oficial
* (anglès) Participants i resultats a Cyclingnews.com
* Resultats a Siteducyclisme.net
# Tossal dels Moros

* Per a altres significats, vegeu «Tossal dels Moros (Sarroca de Bellera)».
El Tossal dels Moros és una muntanya de 1.228,8 m. alt. del terme municipal de la Torre de Cabdella, en el Pallars Jussà, però dins de l'antic terme de Mont-ros. És l'extrem sud-occidental del Serrat de Rascars, al nord-est de la Plana de Mont-ros, a llevant i a l'altre vessant de la vall de Castell-estaó i al sud-oest de Paüls de Flamisell.
# Trotllo

El mot Trotllo és el nom donat a diferents peixos teleostis, el terme engloba els gèneres: Schedophilus, compost per 9 espècies, i Centrolophus, de només una. A les mars dels Països Catalans només es troben dues espècies: el trotllo negre (Centrolophus niger) i el trotllo ovalat (Schedophilus ovalis).

## Referències

* ↑ «Trotllo». Gran Enciclopèdia Catalana. Barcelona: Grup Enciclopèdia Catalana.
# Transporter 3

Transporter 3 és una pel·lícula francesa d'acció estrenada el 2008. És la tercera pel·lícula de la saga de Transporter, i la primera que no va ser distribuïda per 20th Century Fox als Estats Units. Tots dos, Jason Statham i François Berléand, representen els papers de Frank Martin i l'inspector Tarconi respectivament. Aquesta és la primera pel·lícula de la saga dirigida per Olivier Megaton. La pel·lícula continua la història de Frank Martin, un "transporter" (transportista) professional que ha tornat a França per continuar amb el seu petit negoci de lliurament de paquets sense preguntes.
Aquesta pel·lícula ha estat doblada al català.

## Argument

Sota restricció (un braçalet explosiu fixat al seu canell), Frank Martin, un transportista reputat, ha de transportar dos sacs i acompanyar una jove Ucrainiana de Marsella a Odessa. Tot i que Frank ignora tot de la identitat de la noia i del contingut dels sacs, s'implica a poc a poc en un viatge d'alt risc en el qual va descobrint el que està en joc.

## Repartiment

* Jason Statham: Frank Martin
* Natalya Rudakova: Valentina Vasilev
* François Berléand: Tarconi
* Robert Knepper: Jonas Johnson
* Jeroen Krabbé: Leonid Vasilev
* Alex Kobold: L'ajudant de Leonid
* David Atrakchi: Malcom Manville
* Yann Sundberg: Flag
* Eriq Ebouaney: Ice
* David Kammends: El conductor del mercat
* Silvio Simac: Mighty Joe
* Timo Dierkes: Otto
* Katia Tchenko: La secretària de Leonid
* Mike Powers: Americà n°1
* Philippe Maymat: Americà n°2
* Franck Neel: Americà n°3
* Semmy Schilt: El gegant

## Rebuda

* "Aquesta tercera part és la bomba...i no en el bon sentit"
* "És tan dolenta que acaba sent bona"
* "La més fluixa de la saga"

## Referències

* ↑ Transporter 3 al català
* ↑ «Transporter 3». The New York Times.
* ↑ Rechtshaffen, Michael. «[ Transporter 3]». The Hollywood Reporter.
* ↑ Long, Tom:. «[ Transporter 3]». Detroit News.
* ↑ Hartlaub, Peter. «[ http://www.sfgate.com/movies/article/Movie-review-Transporter-3-stays-in-low-gear-3260032.php Transporter 3]». San Francisco Chronicle.

## Enllaços externs

* Transporter 3 - Lloc web oficial
* Transporter 3 a Goita què fan, ara!
# Tirà ramader

El tirà ramader (Machetornis rixosa) és una espècie d'ocell passeriforme de la família dels tirànids. És l'únic membre del gènere Machetornis. Es troba en el nord de l'Argentina, Bolívia, Brasil, Colòmbia, l'Equador, Panamà, el Paraguai, Uruguai i Veneçuela.

## Referències

* ↑ «Tirà ramader». Cercaterm. TERMCAT, Centre de Terminologia. Rev. 20/01/2023(català)
# Tirà reial de Los Llanos

El tirà reial de Los Llanos (Phelpsia inornata) és un ocell de la família dels tirànids (Tyrannidae) i única espècie del gènere Phelpsia.

## Hàbitat i distribució

Sabanes, zones arbustives, pantans i terres de conreu, sovint a prop de l'aigua. Terres baixes fins als 500 m a l'oest i nord de Veneçuela.

## Referències

* ↑ «Tirà reial de Los Llanos». Cercaterm. TERMCAT, Centre de Terminologia. Rev. 15-1-2021 (català)
# Treventum

Treventum o Tereventum va ser una ciutat del Samni al país dels pentri, situada a la riba dreta del riu Trinius (avui Trigno), propera a la frontera amb poble dels frentans.
Plini el Vell l'esmenta com a municipi i el Liber Coloniarum diu que va rebre una colònia romana, probablement sota el Triumvirat. Sembla que va patir dos setge durant la guerra social i potser un altre en les guerres civils posteriors, però no se’n tenen detalls.
A l'edat mitjana era la seu d'un bisbat. És la moderna Trivento.

## Referències

* ↑ Smith, William (ed.). «Treventum». Dictionary of Greek and Roman Geography (1854). [Consulta: 29 maig 2023].
# Trevi nel Lazio

Trevi nel Lazio és un comune (municipi) de la província de Frosinone, a la regió italiana del Laci.
Trevi nel Lazio limita amb els municipis d'Arcinazzo Romano, Filettino, Fiuggi, Guarcino, Jenne, Vallepietra i Piglio.
A 1 de gener de 2019 tenia 1.809 habitants.

## Referències

* ↑ ISTAT - Resident population on 1st January

## Enllaços externs

* web oficial (italià)
# Tuff Gong

Tuff Gong és una discogràfica formada pel grup de reggae The Wailers l'any 1970, el nom de la qual és el malnom d'en Bob Marley. El primer single de la discogràfica va ser Run For Cover, de The Wailers. La central de Tuff Gong era situada al 56 de Maple Road, a Kingston (Jamaica), la casa d'en Bob. Aquesta adreça correspon actualment al Museu d'en Bob Marley.
Tuff Gong és també el nom d'una línia de roba i complements, desenvolupada i dirigida per en Rohan Marley, fill d'en Bob.
En el videojoc Grand Theft Auto IV, Tuff Gong apareix com una de les nombroses estacions de ràdio, dedicada a cançons associades a en Bob Marley, incloent-hi temes dels seus fills Stephen i Damian.
# Trema

Trema Lour. 1790 és un gènere de plantes amb 15 espècies. pertany a la família Cannabaceae. són plantes actinorizes, és a dir, que no són lleguminoses però fan la fixació del nitrogen.
Són plantes natives de les zones tropicals i subtropicals d'àsia, Australàsia, Àfrica, Amèrica del Sud i Amèrica Central. Anteriorment estava ubicat dins Ulmaceae o amb el gènere Celtis dins Celtidacxeae, el sistema APG II el va posar dins Cannabaceae.

## Taxonomia

Aquest gènere va ser descrit per João de Loureiro i publicat a Flora Cochinchinensis 2: 539, 562–563. 1790. L'espècie tipus és: Trema cannabina Lour.

## Taxonomia

* Trema angustifolia (Planch.) Blume
* Trema aspera (Brongn.) Blume
* Trema cannabina Lour.
* Trema integerrima (Beurl.) Standl.
* Trema lamarckiana (Roem. & Schult.) Blume
* Trema laxiflora Lundell
* Trema levigata Hand.-Mazz.
* Trema micrantha (L.) Blume
* Trema nitida C.J. Chen
* Trema orientalis (L.) Blume
* Trema politoria (Planch.) Blume
* Trema tomentosa (Roxb.) H. Hara

## Referències

* 1 2 «Trema». Tropicos.org. Missouri Botanical Garden. [Consulta: 15 octubre 2013].

## Enllaços externs

* Pacific Island Ecosystems at Risk (PIER) page on Trema orientalis (amb fotos)
# Toldot Yeixú

Toldot Yeixú (en hebreu: תולדות ישו) és el títol de dos o més manuscrits medievals jueus que expliquen la història de Jesús des de la perspectiva jueva. La tradició rabínica, i la posició del judaisme, no són gaire benèvols quan parlen de la vida Jesús. El Toldot Yeixú és una de les versions més polèmiques on es qualifica Jesús de fill il·legítim, amb poders màgics, i que patí una mort vergonyosa.

## Contingut

Toldot Yeixú proporciona detalls sobre la concepció de Jesús que contradiu la història dels evangelis sobres el seu naixement miraculós d'una verge, i explica que Jesús va ser concebut com la resta dels homes.
Relata que Miriam (nom hebreu de Maria) fou promesa al rabí Yohanan, que era descendent de la casa de David. Durant el període de separació entre el prometatge i el casament, un home va entrar a la nit en la seva habitació a qui ella prengué pel seu promès, però en realitat era un altre home anomenat Ben Pandira. De la relació que varen tenir fou concebut Jesús que a partir de llavors fou conegut com a Jesús ben Pandira.

## Ben Pandira

El nom del pare de Jesús, Ben Pandira no era un nom jueu. En la tradició antiga van sorgir diverses hipòtesis per explicar aquest fet, una d'elles coincideix amb la teoria de Cels que declara que el pare de Jesús era un legionari romà. Però recentment ha agafat força la teoria de què aquest nom podria tenir origen egipci. Dividint el nom s'obté la paraula Pa-ndi-ra que podria tractar-se d'un títol del déu egipci solar Ra.

## Versió de Krauss

El professor Samuel Krauss, seguint la versió de Toldot Yeixú explica que Míriam havia estat promesa a un noble amb el nom de Yohanan, que era un descendent de la Casa de David, i un erudit temorós de Déu i la Torà. En la seva absència el seu veí, Yossef ben Pandera va entrar a casa de Maria, i va obligar-la a tenir relacions sexuals durant la seva Niddah (un període d'impuresa ritual durant el qual les relacions estan prohibides d'acord amb la Llei jueva). El fruit va ser un fill anomenat Yeixú, "el fill bastard d'una dona en menstruació".

## Referències

* ↑ Jesus Outside the New Testament: A Introduction to the Ancient Evidence Robert E. Van Voorst - editorial: Wm. B. Eerdmans Publishing
* ↑ Secret Societies and Subversive Movements Nesta H. Webster
* ↑ Més tard les versions eslaves retraten a Maria com una adúltera activa en l'assumpte. Schafer,Op cit .
# Lígur (desambiguació)

«Lígur» té aquests significats:
* Llengua lígur: una llengua romànica.
* Lígurs: conjunt de pobles preromànics.
* Antiga llengua lígur: antiga llengua, avui extinta, parlada pels lígurs.
* Eli Lígur, tribú de la plebs el 57 aC
* Marc Octavi Lígur, tribú de la plebs el 82 aC
* Luci Octavi Lígur, tribú de la plebs el 82 aC
# Fundació Raspberry Pi

Fundació Raspberry Pi és una organització benèfica amb l'objectiu de promoure l'estudi de les ciències de la computació, especialment a les escoles, i és la responsable de desenvolupar els ordinadors monoplaca o SBC (acrònim en anglès de Single-Board Computer) anomenats Raspberry Pi. La fundació va ser creada el 2009 al Regne Unit.

## Història

* 2006: fundadors de la universitat de Cambridge Eben Upton, Rob Mullins, Jack Lang i Alan Mycroft .
* 2008: creació de la fundació, juntament amb Pete Lomas de Norcott Technologies i David Braben de BBC micro game Elite.
* 2013: l'organització es divideix en dues parts, la Fundació Raspberry Pi (responsable de les activitats educatives) i Raspberry Pi (Trading) Ltd (responsable d'enginyeria i comercialització). Aquesta darrera pertany totalment a la fundació.

## Productes

* Ordinadors dissenyats :
| Família | Model | SoC | Memory | Factor de forma | Ethernet | Wireless | GPIO | Llançament | Discontinuada |
| Raspberry Pi | B | BCM2835 | 256 MB | Estàndard (85,6 x 56,5 mm) | Sí | No | 26-pin | 2012 | Sí |
| Raspberry Pi | A | BCM2835 | 256 MB | Estàndard (85,6 x 56,5 mm) | No | No | 26-pin | 2013 | No |
| Raspberry Pi | B+ | BCM2835 | 512 MB | Estàndard (85,6 x 56,5 mm) | Sí | No | 40-pin | 2014 | No |
| Raspberry Pi | A+ | BCM2835 | 512 MB | Compacte (65,0 x 56,5 mm) | No | No | 40-pin | 2014 | No |
| Raspberry Pi 2 | B | BCM2836/7 | 1 GB | Estàndard | Sí | No | 40-pin | 2015 | No |
| Raspberry Pi Zero | Zero | BCM2835 | 512 MB | Ultra-Compacte(65 x 30 mm) | No | No | 40-pin | 2015 | No |
| Raspberry Pi Zero | W/WH | BCM2835 | 512 MB | Ultra-Compacte(65 x 30 mm) | No | Sí | 40-pin | 2017 | No |
| Raspberry Pi 3 | B | BCM2837A0/B0 | 1 GB | Estàndard | Sí | Sí | 40-pin | 2016 | No |
| Raspberry Pi 3 | A+ | BCM2837B0 | 512 MB | Compacte | No | Sí (doble banda) | 40-pin | 2018 | No |
| Raspberry Pi 3 | B+ | BCM2837B0 | 1 GB | Estàndard | Sí (Gigabit Ethernet) | Sí (doble banda) | 40-pin | 2018 | No |
| Raspberry Pi 4 | B | BCM2711 | 1 GB | Estàndard | Sí (Gigabit Ethernet) | Sí (doble banda) | 40-pin | 2019 | Març de 2020 |
| Raspberry Pi 4 | B | BCM2711 | 2 GB | Estàndard | Sí (Gigabit Ethernet) | Sí (doble banda) | 40-pin | 2019 | No |
| Raspberry Pi 4 | B | BCM2711 | 4 GB | Estàndard | Sí (Gigabit Ethernet) | Sí (doble banda) | 40-pin | 2019 | No |
| Raspberry Pi 4 | B | BCM2711 | 8 GB | Estàndard | Sí (Gigabit Ethernet) | Sí (doble banda) | 40-pin | 2020 | No |
| Raspberry Pi 4 | 400 | BCM2711 | 4 GB | Teclat | Sí (Gigabit Ethernet) | Sí (doble banda) | 40-pin | 2020 | No |
| Raspberry Pi Pico | N/A | RP2040 | 264 KB | Pico (21 mm × 51 mm) | No | No | 26-pin | 2021 | ? |
* Sistema operatiu : Raspbian

## Referències

* ↑ «CoderDojo merges with the Raspberry Pi Foundation» (en anglès). Opensource.com, 24-10-2017.
* ↑ Halfacree, Gareth «Raspberry Pi 4 now comes with 2GB RAM Minimum». The MagPi. Raspberry Pi Press, 01-03-2020, p. 6 [Consulta: 28 maig 2020]. «we say farewell to the 1GB model»
# Associació Es Canonge de Santa Cirga

Associació Es Canonge de Santa Cirga és una associació cultural de Manacor fundada el 1998 i pren el nom de la propietat on va créixer Antoni Maria Alcover, Santa Cirga. Rebé un dels Premis 31 de desembre de 2002. El president fou Mateu Llodrà.

## Referències

* ↑ «La entidad Es Canonge de Santa Cirga cede su legado a la Institució Alcover» (en castellà). Ultima Hora, 01-08-2013.

## Enllaços externs

* Pàgina web Arxivat 2007-09-29 a Wayback Machine.
* La paraula, l'eina del poble per existir a ARA.cat Balears.
# Apataki

Apataki és un atol de les Tuamotu, a la Polinèsia Francesa. Administrativament és una comuna associada a la comuna d'Arutua. Geogràficament forma part de les illes Palliser. Està situat a 19 km a l'est d'Arutua i a 370 km al nord-est de Tahití.

## Geografia

Té unes dimensions de 64 km de llarg i 47 km d'ample, amb una superfície total, inclosa la llacuna, de 703 km². L'atol disposa de dos passos a l'interior de la llacuna: Aimonu al nord-oest i Haniuru al sud-oest.
La vila principal és Niutahi situada al nord-oest al costat del pas d'Aimonu i amb un aeròdrom prop de la vila. Els 429 habitants (cens del 2002) viuen de la producció de perles, de la pesca i el cultiu de copra i nono (fruit tropical de nom científic Morinda citrifolia).

## Història

Va ser descobert el vespre del 21 de maig del 1722 per Jacob Roggeveen que el va anomenar Avondstond ('vespre'). Un altre nom històric de l'atol és Hagenmeister.
# Assaig del ballet a l'escenari

Assaig del ballet a l'escenari és una pintura a l'oli realitzada per Edgar Degas el 1874 i que actualment s'exposa al Museu d'Orsay de París.
Degas se situa en un dels laterals de l'escenari del Teatre de l'Òpera per mostrar-nos un moment de l'assaig, possiblement els instants previs a l'ordre d'inici del director, mentre les ballarines estiren els músculs i escalfen individualment. En aquesta ocasió el pintor ha recorregut a una escena panoràmica, sense tallar cap dels plans pictòrics. Les noies es van succeint en profunditat, distribuint-se ordenadament sobre l'espai. Per no deixar escapar cap detall va haver de realitzar uns vint estudis previs de figures, demostrant els seus desigs de triomfar, no deixant cap element a l'atzar. Seria aquesta l'única ocasió que Degas emprés la grisalla monocromàtica per realitzar una escena. Hi ha qui opina que es tractaria d'una prova per treballar sobre un gravat en fusta per a una revista anglesa, a causa de l'èxit que tenien aquestes imatges a Londres.

## Referències

* Degas. Grandes maestros de la pintura. 2001, Barcelona. Ediciones Altaya ISBN 84-487-0576-9
# Aranga

Aranga és un municipi de la província de la Corunya a Galícia. Pertany a la Comarca de Betanzos. Limita amb els municipis de Guitiriz (província de Lugo), Curtis, Oza dos Ríos, Coirós, Irixoa i Monfero.
Evolució demogràfica :
| 1900 | 1930 | 1950 | 1981 | 2004 |
| 4.710 | 4.980 | 4.618 | 2.723 | 2.274 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Aranga (San Paio)
* Cambás (San Pedro)
* Feás (San Pedro)
* Muniferral (San Cristovo)
* San Vicente de Fervenzas (San Vicente)
* Vilarraso (San Lourenzo)

## Galeria d'imatges

* Font de Santa Cruz
* Pic
# Arangasita

L'arangasita és un mineral de la classe dels fosfats. Rep el seu nom del lloc on va ser descoberta, a prop del riu Aranga.

## Característiques

L'arangasita és un fosfat de fórmula química Al₂F(PO₄)(SO₄)·9H₂O aprovat per l'Associació Mineralògica Internacional l'any 2002. Cristal·litza en el sistema monoclínic en forma de cristalls allargats lamel·lars, de fins a 200μm. Típicament es troba en agregats paral·lels o divergents, formant masses denses com el guix. La seva duresa a l'escala de Mohs es troba entre 1 i 2. És un mineral estructuralment relacionat amb la destinezita, i químicament relacionat amb la sanjuanita i la mitryaevaïta.

## Formació i jaciments

Es troba en menes de cassiterita-silicat-sulfur al dipòsit d'Alaskitovoye. Pertany als minerals secundaris de la zona d'oxidació i es produeix en cavitats a l'interior de venes de quars-moscovita-turmalina-sulfur i greisens circumdants. Sol trobar-se associada a altres minerals com: strengita, sinkankasita, escorodita, mansfieldita, guix, fluellita o colquiriïta. Només se n'ha trobat al dipòsit d'estany i wolframi d'Alyaskitovoye, a la conca del Riu Indigirka (Sakhà, Rússia).

## Referències

* ↑ «Arangasite» (en anglès). Mindat. [Consulta: 30 desembre 2015].
* ↑ «Arangasite» (en anglès). Handbook of Mineralogy. [Consulta: 30 desembre 2015].
# Autoescola

Una escola de conducció o autoescola (anglicisme) és un centre formatiu on es fa simultàniament l'ensenyament teòric i el pràctic per a poder obtenir els diferents permisos de conducció. És un centre reglat, format per un titular, un director i el professorat titulat, que acostumen a oferir un horari de classes adaptat a cada alumne. Tenen el seu origen en el Regne Unit, a inicis del segle xx.
A les autoescoles, a banda de poder obtenir el permís de conduir de cotxe (B), que és el més sol·licitat, també s'hi poden obtenir altres permisos de conducció com poden ser els de ciclomotor (AM), motocicleta (A1, A2 i A), camió (C1 o C), autobús (D1 o D), remolc (E) o autoritzacions, per exemple la de transport de mercaderies perilloses (ADR). Per a cada permís o autorització els alumnes ha de passar una sèrie de proves teòrico-pràctiques que s'hauran estudiat i practicat a les classes de l'autoescola.

## Referències

* ↑ «A Brief History of Driver Education in the UK». Derf. [Consulta: 1r juny 2020].
* ↑ «The British School of Motoring (BSM) of 1910.». Old Classic Car. [Consulta: 1r juny 2020].
# Apomys lubangensis

Apomys lubangensis és una espècie de mamífer rosegador de la família dels múrids. És endèmic de l'illa de Lubang (Filipines). Té una llargada total de 278-310 mm, la cua de 128-154 mm, els peus de 38-42 mm, les orelles de 22-27 mm i un pes de fins a 128 g. El pelatge dorsal és marró, mentre que el ventral és blanc i grisenc. El seu nom específic, lubangensis, significa ‘de Lubang’ en llatí.

## Referències

* ↑ Heaney, L. R.; Balete, D. S.; Veluz, M. J.; Steppan, S. J.; Esselstyn, J. A.; Pfeiffer, A. W.; Rickart, E. A. 2014. «Two new species of Philippine forest mice (Apomys, Muridae, Rodentia) from Lubang and Luzon Islands, with a redescription of Apomys sacobianus Johnson, 1962 Arxivat 2014-03-22 a Wayback Machine.». Proceedings of the Biological Society of Washington, 126: 395-413.
# Bagaraatan ostromi

Bagaraatan ostromi és una espècie de dinosaure teròpode que va viure al Cretaci superior. Les seves restes fòssils s'han trobat a la formació de Nemegt de Mongòlia. Bagaraatan podria haver fet entre 3 i 4 metres de longitud. L'espècie fou descrita per Osmolska l'any 1996. L'esquelet postcranial (ZPAL MgD-I/108) va ser descrit com a "similar al d'un ocell", mentre el crani presenta característiques de diversos grups de teròpodes diferents. Holtz el va classificar com a tiranosauroïdeu basal, Coria el va identificar com a troodòntid, i Rauhut el va emplaçar amb els maniraptors.

## Refereències

* Osmolska, H. (1996). "An unusual theropod dinosaur from the Late Cretaceous Nemegt Formation of Mongolia". Acta Palaeontologica Polonica 41; 1-38

## Enllaços externs

* Entra a la "Dinosaur Mailing List" discutint sobre el gènere Arxivat 2012-02-04 a Wayback Machine. (anglès)
* Bagaraatan a la "Dinosaur Encyclopedia" Arxivat 2009-09-22 a Wayback Machine. a DinoRuss' Lair (anglès)